Masha (100) Daram Hpe HIV Ana Shakap Ai Tara Nshang Tsi Sara Hpe Htawng Dam Ari (25) Ning Jaw
Cambodia Mungdan na tara nshang sawt ai Tsi sarawun langai Mung masha marai (100) daram hpe HIV ana shakap dat ai mara amu hte htawngdam ari (25) ning hkrum mat ai lam AP shiga kaw na chye lu ai.
2016 December shata hta Phratabong ginwang tara rung kawn Yim Charieng hpe tsi sarawun lekmat nlu ai sha tsi tsi hkawm nna masha marai (100) daram hpe HIV ana shakap shabra dat ai majaw masha nkau si sum mat ai mara amu hte htawng dam (25) ning ari jaw da ai re, Yim Charieng gaw htawngdam ari (10) ning sha masat jaw na matu tara rung daju de bai hpyi shawn da ai lam chye lu ai.
Yim Charieng kawn tara rung daju de tang shawn da ai hta machyi masha ni hpe garum mayu ai myit hte sha garum ya ai re, tsi htu samit hpe tam la yak ai majaw dingsa ni hpe sha bai kahtap lang ai, tsi htu samit hpe bai kahtap lang ai gaw ana kap bra wa mai ai hpe mung nchye ai ngu tsun da ai re, Yim Charieng tang shawn da ai lawng lam hpe du wa na September (8) ya shani tara rung daju kawn dawdan ya na re hpe chye lu ai.
Cambodia Mungdan na matsan masha Wan kaba hte sumtsaw sumtsan hkan nga ai Mung mare masha ni gaw Tsi rung tsi gawk ni kaw tsi tsi hkam la na matu lam amyu myu yak hkak dut dang nga ai re, tara nshang sawt ai tsi sara wun ni hte sha byin mai ai hku tsi gawn lajang la ma ai lam chye lu ai.
kac_Latn kac_Latn kac_Latn kac_Latn kac_Latn